CELEX: 32022D0460
Language: da
Date: 2022-03-04 00:00:00
Title: Kommissionens gennemførelsesafgørelse (EU) 2022/460 af 4. marts 2022 om ændring af gennemførelsesafgørelse (EU) 2021/788 om regler for overvågning af og rapportering om infektion med SARS-CoV-2 hos visse dyrearter (meddelt under nummer C(2022) 1270) (EØS-relevant tekst)

22.3.2022   
               
               
                  DA
               
               
                  Den Europæiske Unions Tidende
               
               
                  L 93/191
               
            
         KOMMISSIONENS GENNEMFØRELSESAFGØRELSE (EU) 2022/460
         af 4. marts 2022
         om ændring af gennemførelsesafgørelse (EU) 2021/788 om regler for overvågning af og rapportering om infektion med SARS-CoV-2 hos visse dyrearter
         
            
               (meddelt under nummer C(2022) 1270)
            
         
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv 2003/99/EF af 17. november 2003 om overvågning af zoonoser og zoonotiske agenser, om ændring af Rådets beslutning 90/424/EØF og om ophævelse af Rådets direktiv 92/117/EØF (1), særlig artikel 4, stk. 5, artikel 9, stk. 1, og artikel 11, stk. 3, og
         ud fra følgende betragtninger:
         
                     (1)
                  
                  
                     Der er siden 2020 rapporteret om tilfælde af infektion med SARS-CoV-2-virus hos mink i visse medlemsstater og tredjelande, og det er blevet fastslået, at smitte fra menneske til mink og fra mink til menneske kan forekomme. Ved Kommissionens gennemførelsesafgørelse (EU) 2021/788 (2) er der derfor fastsat regler for overvågning af og rapportering om infektion med SARS-CoV-2 hos visse dyrearter
                  
               
                     (2)
                  
                  
                     Anvendelsesperioden for foranstaltningerne i gennemførelsesafgørelse (EU) 2021/788 bør tage hensyn til SARS-CoV-2's epidemiologi hos visse dyrearter. Udbrud på minkvirksomheder i forskellige medlemsstater i 2021 og 2022 viser, at den epidemiologiske situation stadig udvikler sig, og at der er behov for en yderligere risikovurdering.
                  
               
                     (3)
                  
                  
                     I betragtning af den nuværende epidemiologiske situation i Unionen og i tredjelande bør anvendelsesperioden for gennemførelsesafgørelse (EU) 2021/788 derfor forlænges for at sikre, at alle relevante oplysninger fortsat indsamles gennem et effektivt, harmoniseret overvågnings- og rapporteringssystem. Harmoniseret overvågning og rapportering bør fortsætte, indtil der foretages endnu en vurdering af risiciene og de tilgængelige bekæmpelsesforanstaltninger.
                  
               
                     (4)
                  
                  
                     Gennemførelsesafgørelse (EU) 2021/788 bør derfor ændres.
                  
               
                     (5)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            I artikel 6 i gennemførelsesafgørelse (EU) 2021/788 ændres »31. marts 2022« til »31. marts 2023«.
         
         
            Artikel 2
            Denne afgørelse er rettet til medlemsstaterne.
         
         
            Udfærdiget i Bruxelles, den 4. marts 2022.
            
               
                  På Kommissionens vegne
               
               Stella KYRIAKIDES
               
                  Medlem af Kommissionen
               
            
         
         
            (1)  EUT L 325 af 12.12.2003, s. 31.
         
            (2)  Kommissionens gennemførelsesafgørelse (EU) 2021/788 af 12. maj 2021 om regler for overvågning af og rapportering om infektion med SARS-CoV-2 hos visse dyrearter (EUT L 173 af 17.5.2021, s. 6).